Симоносекийн гэрээ

1894-1895 оны Япон-Хятадын дайны төгсгөлд Японы Симоносек хотод 1895 оны 4 сарын 17-нд Японы эзэн гүрэн болон Чин улсын хооронд байгуулсан 11 зүйл бүхий гэрээ бөгөөд гэрээгээр Чин улс Солонгосын тусгаар байдлыг хүлээн зөвшөөрч, Тайвань, Пэнху арлууд, Ляодуны хойгийг Японы мэдэлд шилжүүлэн худалдааны зориулалтаар далайн боомтуудыг нээлттэй болгож, Хятадын газар нутаг дээр Японы үйлдвэрүүдийг нээн ажиллуулах болсны зэрэгцээ Чин улс дайны төлбөр болгон 200 сая лан мөнгийг Япон улсад төлөхөөр болжээ.

Уг гэрээ нь Хятадад нөлөөгөө тогтоох хүсэлтэй байсан бусад их гүрнүүдийн ашиг сонирхолыг шууд хөндсөн үйл явдал болсон төдийгүй 1895 оны 4 сарын 23 Орос, Герман, Франц улсууд хамтран Японы ЗГ-т хандан Ляодуны хойгоос татгалзахыг тулган шаардсан ба 1898 онд Чин улс 25 жилийн хугацаатайгаар Порт-Артурыг Орост эзэмшүүлэхээр болсон нь ирээдүйн Орос-Японы дайны нэг гол шалтгаан болсон байна.

Симоносекийн гэрээний дараачаас эхлэн Их гүрнүүдийн хооронд Чин улсыг хуваан авах тэмцэл эрчимжсэн гэж үздэг байна.